Source: https://www.obec-dolnelovcice.sk/zverejnovanie/oznamy/jarna-deratizacia-12sk.html
Timestamp: 2019-01-17 21:17:44+00:00
Document Index: 6483789

Matched Legal Cases: ['§ 3', '§ 52', '§ 53', '§ 52', '§ 52', '§ 4']

Oznamy - Jarná deratizácia - Oficiálne stránky obce Dolné Lovčice
Oznamy - Jarná deratizácia
Obecné novinky 2018
Prezidentské voľby v roku 2019
VZN 1-2018 záväzná časť Územného plánu obce Dolné Lovčice - schválené
17.1.2019 22:12
https://cp.hnonline.sk/vlakbus/spojenie/
TÝŽDEŇ: 799
CELKOM: 411491
Regionálny úrad verejného zdravotníctva so sídlom v Trnave ako príslušný orgán podľa § 3 ods. 1 písm. c) v spojení s prílohou č. 1 zákona č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov (ďalej len „zákon č. 355/2007 Z. z.“) za účelom predchádzania vzniku a šíreniu prenosných ochorení, všetkým povinným subjektom podľa § 52 a § 53 zákona č. 355/2007 Z. z.
o d p o r ú č a t o t o o p a t r e n i e :
vykonať deratizáciu
(reguláciu živočíšnych škodcov)
v termíne od 1.4. do 15.5.2014
Za účelom realizácie tohto opatrenia sa odporúča :
Mestám a obciam v okresoch Trnava, Hlohovec a Piešťany, ktoré sú ako právnické osoby podľa § 52 písmeno k) zákona č. 355/2007 Z. z. povinné zabezpečiť na zamedzenie vzniku, šíreniu a na obmedzenie výskytu prenosných ochorení dezinfekciu a reguláciu živočíšnych škodcov, t.j. vykonať deratizáciu v objektoch v správe alebo majetku mesta alebo obce.
Fyzickým a právnickým osobám – podnikateľom, ako aj právnickým osobám, ktoré sú podľa § 52 písmeno k) zákona č. 355/2007 Z. z. povinné vykonať deratizáciu v objektoch určených na podnikanie, predovšetkým v objektoch školských zariadení, zdravotníckych zariadení, zariadení sociálnych služieb, bytových a polyfunkčných domoch, v suterénnych a pivničných priestoroch objektov, v areáloch živočíšnej výroby, v areáloch potravinárskej výroby a v potravinárskych prevádzkach, v reštauračných zariadeniach, skladoch potravín a požívatín, v skladoch ďalších komodít a skládkach komunálneho odpadu.
3. Fyzickým osobám – občanom sa odporúča vykonať deratizáciu v pivničných priestoroch pri chovoch hospodárskych zvierat, v rodinných a bytových domoch, predovšetkým ak v ich blízkosti sú objekty určené na podnikanie uvedené v bode 2.
4. Objekty, v ktorých sa bude deratizácia vykonávať, musia byť aj fyzicky upratané, zbavené materiálov a nečistôt, ktoré prispievajú k množeniu škodcov.
5. Odporúčame informovať podnikateľské subjekty a občanov vyhlásením deratizácie verejnou vyhláškou, v miestnych tlačových, rozhlasových a televíznych médiách, v dostatočnom časovom predstihu.
Obce majú taktiež podľa zákona č. 369/1990 Zb. O obecnom zriadení v znení neskorších právnych predpisov § 4 ods. 3 písmena h) utvárať a chrániť zdravé podmienky a zdravý spôsob života a práce obyvateľov obce, chrániť životné prostredie, ako aj utvárať podmienky na zabezpečovanie zdravotnej starostlivosti, na vzdelávanie, kultúru, osvetovú činnosť, záujmovú umeleckú činnosť, telesnú kultúru a šport. K vytváraniu takýchto podmienok je potrebné vykonávanie celoplošnej deratizácie.
Premnoženie živočíšnych škodcov, predovšetkým potkanov, myší a krýs je sezónnym problémom ľudských aglomerácií v jarných a jesenných mesiacoch. Dochádza k zamoreniu najmä suterénnych a pivničných priestorov objektov školských zariadení, zdravotníckych zariadení, zariadení sociálnych služieb, objektov slúžiacich na podnikanie, bytových a rodinných domov, potravinárskych výrobní, potravinárskych prevádzok, pri chovoch hospodárskych zvierat vo veľkochovoch i v drobnochovoch, na skládkach komunálneho odpadu, v pivničných a suterénnych priestoroch bytových a polyfunkčných domoch. Uvedení škodcovia môžu byť príčinou ohrozenia verejného zdravia rôznymi prenosnými ochoreniami - salmonelózami, leptospirózou a pod.
Aktívnym prístupom k regulácii týchto škodcov a tým k ochrane verejného zdravia je práve vykonávanie pravidelnej deratizácie v stanovenom časovom intervale a prípravkami, určenými a schválenými na tento účel. Termín vykonania deratizácie sa stanovuje podľa znalostí o reprodukčnom cykle živočíšnych škodcov v jesenných a jarných mesiacoch. Celoplošný výkon deratizácie má zabezpečiť likvidáciu škodcov na čo najväčšom území a má zabrániť migrácii škodcov z ošetrených objektov do objektov, ktoré neboli ošetrené prípravkami proti škodcom, určenými na tento účel.
Vytvorené: 31. 3. 2014
Posledná aktualizácia: 31. 3. 2014 00:00
Ing. Tomáš Bartoovič, starosta obce
Mobil: 0908 171 461
starosta@dolnelovcice.sk
podatelna@dolnelovcice.sk
uctaren@dolnelovcice.sk